## Pravilnik o izmjenama i dopunama Pravilnika o tehničkom nadzoru električnih postrojenja, instalacija i uređaja namijenjenih za rad u prostorima ugroženim eksplozivnom atmosferom

### NN 148/1999 (30.12.1999.), Pravilnik o izmjenama i dopunama Pravilnika o tehničkom nadzoru električnih postrojenja, instalacija i uređaja namijenjenih za rad u prostorima ugroženim eksplozivnom atmosferom

# **DRŽAVNI ZAVOD ZA NORMIZACIJU I MJERITELJSTVO**

Na temelju članka 36. stavka 3. Zakona o normizaciji ("Narodne novine",
br. 55/96) ravnatelj Državnog zavoda za normizaciju i mjeriteljstvo donosi

## **PRAVILNIK**

### **O IZMJENAMA I DOPUNAMA PRAVILNIKA O TEHNIČKOM NADZORU ELEKTRIČNIH POSTROJENJA, INSTALACIJA I UREĐAJA NAMIJENJENIH ZA RAD U PROSTORIMA UGROŽENIM EKSPLOZIVNOM ATMOSFEROM**

Članak 1.

U Pravilniku o tehničkom nadzoru električnih postrojenja, instalacija
i uređaja namijenjenih za rad u prostorima ugroženim eksplozivnom atmosferom
("Narodne novine", br. 69/98), u članku 1. stavak 2. točka 5. mijenja se
i glasi:

"5. nadzor nad pravnim i fizičkim osobama koje izvode električne instalacije,
obavljaju popravak, obnovu i/ili pregradnju posebne opreme.".

Članak 2.

U članku 2. alineja 3. riječi "u hrvatskoj normi HRN EN 60079-10." zamjenjuju
se riječima "u hrvatskim normama HRN EN 60079-10 i HRN IEC 61241-3.".

U alineji 4. riječ "HRN IEC 50 (426)." zamjenjuje se riječju "HRN IEC
60050-426.".

Članak 3.

U članku 4. iza riječi "proizvodnju", dodaju se riječi "izvođenje električnih
instalacija", a riječ "ili" zamjenjuje se riječju "i/ili".

Članak 4.

U članku 6. stavak 1. točka 3. iza riječi "proizvodi" dodaju se riječi
"izvodi električne instalacije", a riječi "obavlja ili" zamjenjuju se riječima
"obnavlja i/ili".

Članak 5.

U članku 11. stavak 2. riječi "normi HRN EN 60079-10." zamjenjuju se
riječima "normama HRN EN 60079-10 i HRN IEC 61241-3.".

Stavak 3. ovog članka mijenja se i glasi:

"Norme iz stavka 2. ovog članka primjenjuju se na klasifikaciju ugroženog
prostora koja je obavljena nakon stupanja na snagu ovoga pravilnika, a
na ostale klasifikacije ugroženoga prostora primjenjuju se norme iz stavka
2. ovog članka, ako su za korisnika povoljnije ili norme koje su vrijedile
kad je klasifikacija obavljena pri projektiranju, odnosno puštanju u pogon
postrojenja.".

Članak 6.

U članku 12. stavak 2. riječi "HRN IEC 79-17", zamjenjuju se riječima
"HRN IEC 60079-17,", a riječ "HRN IEC 79-14" zamjenjuje se riječima "prema
normama HRN IEC 60079-14, HRN IEC/TR 60079-13, HRN IEC 61241-1-2, HRN EN
50176 i HRN EN 50177".

Članak 7.

U članku 13. stavak 3. riječi "s normom HRN IEC 79-14" zamjenjuju se
riječima "s normama HRN IEC 60079-14, HRN IEC/TR 60079-13, HRN IEC 61241-1-2,
HRN EN 50176 i HRN EN 50177".

Članak 8.

Naslov glave ispred članka 15. mijenja se i glasi: "VI. TEHNIČKI NADZOR
IZVOĐENJA ELEKTRIČNIH INSTALACIJA, POPRAVKA, OBNOVE I PREGRADNJE POSEBNE
OPREME".

Članak 9.

Članak 15. mijenja se i glasi:

"Tehnički nadzor izvođenja električnih instalacija, popravka, obnove
i pregradnje posebne opreme obavlja se nad pravnim i fizičkim osobama koje
obavljaju navedene poslove.

Pri tehničkome nadzoru pravne ili fizičke osobe koja izvodi električne
instalacije, obavlja popravak, obnovu i/ili pregradnju posebne opreme utvrđuje
se da li ista:

- ima odgovarajuća sredstva za taj posao

- ima stručno osposobljeno osoblje

- ima propisane postupke koje je odobrila javna ustanova

- upotrebljava neke usluge drugih pravnih i fizičkih osoba te zadovoljavaju
li one uvjete iz ovog stavka

- obavlja izvođenje električnih instalacija sukladno normama HRN IEC
60079-14, HRN IEC/TR 60079-13, HRN IEC 61241-1-2, HRN EN 50176 i HRN EN
50177

- obavlja popravak ili pregradnju sukladno propisima odnosno hrvatskim
normama

- označuje popravljenu ili obnovljenu posebnu opremu sukladno propisima
odnosno hrvatskim normama

- izdaje odgovarajuće izvješće o obavljenim radovima, te ispitni list
o provedenom ispitivanju

- upotrebljava gradivo i dijelove za popravak i obnovu koje je odobrio
proizvođač odnosno javna ustanova

- pri popravku i obnovi bitnih dijelova za primijenjenu vrstu protueksplozijske
zaštite traži ocjenu ispravnosti od proizvođača za domaće proizvode, a
za uvezene od javne ustanove

- obavlja pregradnju posebne opreme uz odobrenje javne ustanove

- popisuje sve radove na posebnoj opremi.

Uz navedeno u stavku 2. ovog članka tehničkim nadzorom nad pravnim ili
fizičkim osobama koje izvode električne instalacije, obavljaju popravak,
obnovu i/ili pregradnju posebne opreme utvrđuje se obavljaju li se ti radovi
sukladno normi HRN IEC 60079-19.".

Članak 10.

Ovaj pravilnik stupa na snagu osmoga dana od dana objave u "Narodnim
novinama".

Klasa: 011-02/98-02/9
Urbroj: 558-04/1-99-3
Zagreb, 23. prosinca 1999.

Ravnatelj
**dr. sc.** **Jakša Topić, dipl. ing.,** v. r.

Pravilnik, NN 148/1999-2268